36. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Α6α/4657 της 4/23 Μαΐου 1977  (ΦΕΚ Β' 470) Περί ελέγχου δικαιολογητικών φαρμ/κών και καλλυντικών προϊόντων. Έχοντες υπόψη: α)Τις διατάξεις της παρ. 4 του άρθρ. 3 του Ν.Δ. 97/73. β)Την Α6α/6887/27-7/11-8-76 απόφασή μας, με την οποία καθορίζονται τα δικαιολογητικά για τη χορήγηση ή ανανέωση των αδειών κυκλοφορίας των φαρμακευτικών και καλλυντικών προϊόντων. γ)Την ανάγκη απλουστεύσεως της διαδικασίας εγκρίσεως της κυκλοφορίας των ανωτέρω προϊόντων, αποφασίζουμε: 1.Οι υποβαλλόμενες αιτήσεις για την ανανέωση των αδειών κυκλοφορίας των ανωτέρω προϊόντων, εφ' όσον συνοδεύονται από τα δικαιολογητικά που καθορίζονται στην παρ. 1 του Κεφαλ. Β' της ανωτέρω αποφάσεώς μας, θα πρωτοκολλούνται και θα εισάγονται στο Δ.Σ. χωρίς να τηρείται η σειρά προτεραιότητας, η οποία ακολουθείται για κάθε υποβαλλομένη αίτηση. Θα ακολουθείται, όμως, η σειρά προτεραιότητας μεταξύ των αιτήσεων που υποβάλλονται για ανανέωση των αδειών κυκλοφορίας των ανωτέρω προϊόντων. 2.Κατά την παραλαβή των φακέλλων των φαρμακευτικών ή καλλυντικών προϊόντων, προς αρχική έγκριση κυκλοφορίας, θα ερευνούνται τα δικαιολογητικά, με την παρουσία του προσώπου, που τα καταθέτει και εφόσον αυτά ευρεθούν ελλιπή θα δίδεται έγγραφο σημείωμα, υπογεγραμμένο από τον αρμόδιο Διευθυντή, στο οποίο θα αναγράφονται, ονομαστικώς, τα δικαιολογητικά που λείπουν ή που επιστρέφονται προς συμπλήρωση των τυχόν παραλείψεων. Με το έγγραφο αυτό θα δίνεται στο δικαιούχο του προϊόντος προθεσμία ενός μηνός να προσκομίσει τα δικαιολογητικά που λείπουν ή εκείνα που επιστράφηκαν για συμπλήρωση. 3.Μετά την πάροδο της μηνιαίας αυτής προθεσμίας εφόσον ο δικαιούχος δεν συμπληρώσει τα δικαιολογητικά, ο φάκελλος θα εισάγεται απευθείας στο Δ.Σ. με την πρόταση απορρίψεως της αιτήσεως, για την έκδοση της σχετικής γνωματεύσεως. 4.Σε περίπτωση κατά την οποία παραγωγός ή αντιπρόσωπος θέλει να παραδώσει τη μέθοδο ελέγχου σφραγισμένη αυτή να παραλαμβάνεται εντός σφραγισμένου φακέλλου και η αποσφράγιση θα γίνεται από τον αρμόδιο για τον έλεγχο αυτής. Η απόφαση αυτή να δημοσιευθεί στην Εφημερίδα της Κυβερνήσεως. (Μετά την σελ. 820,16) Σελ. 820,17 Τεύχος 661 – Σελ. 133 Φάρμακα-Ιδιοσκευάσματα 34.Ι.δ.35-36 